Piper Alpha

Piper Alpha var en plattform på britisk sokkel i Nordsjøen av typen jacket. Den ble i 1988 rammet av en brannulykke som drepte 167 mennesker.

Piper Alpha var eid av oljeselskapet Occidental Oil. Den var plassert på Piperfeltet i britisk sektor i Nordsjøen, 193 km nordøst av Aberdeen i Skottland. Piper Alpha produserte først råolje, men ble senere omgjort til en plattform for gass. Gass ble hentet ut fra 24 brønner. Plattformen var knyttet til terminalen på Flotta på Orknøyene.«Piper Alpha disaster» , Scotland's History. Lest 19. januar 2015.

Den 6. juli 1988 gikk det hull på en kondensatrørledning. Årsaken var gropkorrosjon i rørledningen (engelsk pitting corrosion). Bhandari, J., Khan, F., Abbassi, R., Garaniya, V., & Ojeda, R. (2015). Modelling of pitting corrosion in marine and offshore steel structures–A technical review. Journal of Loss Prevention in the Process Industries, 37, 39-62. Det medførte massive utslipp. Gassen ble antent, og Piper Alpha ble rammet av eksplosjon og brann. Det var 226 personer på plattformen da ulykken skjedde. I alt 167 mennesker omkom, 165 oljearbeidere og to redningsmannskaper.

 Referanser 

Eksterne lenker
 Piper Alpha: Marerittet, Petroleumstilsynet

Kategori:Hendelser i 1988
Kategori:Oljeplattformer
Kategori:Petroleumsvirksomhet i Storbritannia‎